Πανίκος Νικολάου

Εισαγωγικό σημείωμα 
Ο Πανίκος Νικολάου είναι Κύπριος τραπεζίτης, ο οποίος από το 2019 κατέχει τη θέση του Διευθύνοντος Συμβούλου (CEO) της μεγαλύτερης τράπεζας της Κύπρου, της Τράπεζας Κύπρου.

 Σπουδές 
Είναι κάτοχος πτυχίου (5ετούς φοίτησης) Μηχανολόγου Μηχανικού του Εθνικού Μετσόβιου Πολυτεχνείου Αθηνών και μεταπτυχιακού διπλώματος MSc in Mechanical & Industrial Engineering από το Πανεπιστήμιο του Ιλινόις  (Urbana-Champaign) των ΗΠΑ.  Είναι επίσης κάτοχος πτυχίου BSc Financial Services/ACIB από το Τμήμα Διοίκησης Επιχειρήσεων του Ινστιτούτου Επιστήμης και Τεχνολογίας του Πανεπιστημίου του Μάντσεστερ (UMIST) του Ηνωμένου Βασιλείου.

 Καριέρα 
Ο Π. Νικολάου εντάχθηκε στο δυναμικό της Τράπεζας τον Ιανουάριο του 2001, και άρχισε την καριέρα του σε καίρια πόστα, κυρίως στον Τομέα Μεγάλων Επιχειρήσεων και της Διεύθυνσης Διαχείρισης Κινδύνων. Διετέλεσε Διευθυντής στη Διεύθυνση Αναδιάρθρωσης και Ανάκτησης Χρεών από τον Απρίλιο του 2014 μέχρι τον Ιούνιο 2016.  Διετέλεσε επίσης, Διευθυντής Διεύθυνσης Μεγάλων Επιχειρήσεων από τον Ιούνιο του 2016 μέχρι τον Αύγουστο του 2019.

Ήταν υπεύθυνος για την εποπτεία των κέντρων εταιρικής τραπεζικής σε όλη την Κύπρο, του διεθνούς κέντρου εταιρικής τραπεζικής, των διεθνών δραστηριοτήτων και της μονάδας factoring της τράπεζας. Υπό την επίβλεψή του, η Διεύθυνση Εταιρικής Τραπεζικής της Τράπεζας εξυπηρετούσε πάνω από 2.500 εταιρικούς πελάτες σε βασικούς τομείς της οικονομίας.

Από το 2019, είναι Διευθύνων Σύμβουλος της Τράπεζας Κύπρου, διαδεχόμενος τον John Patrick Hourican. Επιπλέον, είναι εκτελεστικό μέλος του Διοικητικού Συμβουλίου της τράπεζας. Χάρη στη θετική απόδοση της τράπεζας κατά τη διάρκεια της θητείας του, το Διοικητικό Συμβούλιο αποφάσισε να επεκτείνει τη θητεία του έως τον Δεκέμβριο του 2028, διασφαλίζοντας σταθερή ηγεσία για την τράπεζα.

Η απόφαση αυτή ακολούθησε την ανακοίνωση των ισχυρών οικονομικών αποτελεσμάτων της τράπεζας, με κέρδη €401 εκατομμύρια για τους πρώτους εννέα μήνες του 2024, σηματοδοτώντας μία από τις πιο επιτυχημένες περιόδους του οργανισμού τα τελευταία χρόνια. Παράλληλα, η τράπεζα επέστρεψε σε ουσιαστικές μερισματικές πληρωμές προς τους μετόχους της. Για το 2024, η τράπεζα έχει ανακοινώσει πρόθεση διανομής μερισμάτων με δείκτη απόδοσης 50%. Επιπλέον, αναμένει να επιτύχει mid-teens απόδοση ιδίων κεφαλαίων (ROTE) μεσοπρόθεσμα και σε περίοδο ομαλοποιημένων επιτοκίων της τάξης του 2%-2,5%. Τα αποτελέσματα αυτά υπογραμμίζουν τη επιτυχημένη στρατηγική κατεύθυνση που δίνει ο Νικολάου, η οποία περιλαμβάνει τη βελτιστοποίηση του κόστους και τις προσπάθειες διαχείρισης κινδύνου.

 Θητεία στην Τράπεζα Κύπρου 
Η Τράπεζα Κύπρου σημείωσε θετικά αποτελέσματα υπό την ηγεσία του Πανίκου Νικολάου. Σημαντικότερα, κατά τη θητεία του, η ποιότητα του ισολογισμού της τράπεζας βελτιώθηκε λόγω αρκετών πωλήσεων χαρτοφυλακίων ΜΕΔ (Μη Εξυπηρετούμενα Δάνεια), ενώ τα λειτουργικά κόστη μειώθηκαν μέσω σειράς Προγραμμάτων Εθελούσιας Εξόδου. Επιπλέον, η τράπεζα διαχειρίστηκε αποτελεσματικά τον αντίκτυπο της πανδημίας και ολοκλήρωσε τη μετάβασή της στην ψηφιακή εποχή.

Τον Σεπτέμβριο του 2024, υπό την καθοδήγηση του Νικολάου, η Τράπεζα Κύπρου σηματοδότησε τη θριαμβευτική επιστροφή της στο Χρηματιστήριο Αθηνών μετά από μακροχρόνια απουσία. Αυτό το ορόσημο αντανακλά την ισχυρή ανάκαμψη της τράπεζας και την αυξημένη εμπιστοσύνη των επενδυτών, εδραιώνοντας περαιτέρω τη φήμη της ως κορυφαίου χρηματοπιστωτικού ιδρύματος στην περιοχή. Τον Νοέμβριο του 2024, η Wellington Management Group LLP, ένας μακροχρόνιος επενδυτής, απέκτησε το 4,75% του μετοχικού κεφαλαίου της τράπεζας.

 Άλλες ιδιότητες 
Είναι μέλος του Διοικητικού Συμβουλίου του Συνδέσμου Τραπεζών Κύπρου (ACB), μέλος του Διοικητικού Συμβουλίου του Εργοδοτικού Συνδέσμου Τραπεζών Κύπρου και μέλος του Διοικητικού Συμβουλίου και της Εκτελεστικής Επιτροπής της Κυπριακής Ομοσπονδίας Εργοδοτών και Βιομηχάνων Κύπρου (ΟΕΒ)..

Παραπομπές

Κατηγορία:Articles with hCards
Κατηγορία:Κύπριοι τραπεζίτες
Κατηγορία:Απόφοιτοι του Εθνικού Μετσόβιου Πολυτεχνείου
Κατηγορία:Κύπριοι διευθύνοντες σύμβουλοι